Samsung løfter sløret for Project Moohan

Samsung har officielt præsenteret deres næste store innovation: et Extended Reality (XR) headset med kodenavnet “Project Moohan”. Det avancerede headset, skabt i samarbejde med Google og Qualcomm, markerer en ny æra for fordybende teknologi.

Headsettet, der drives af den kommende Android XR-platform, kombinerer Virtual Reality (VR) og Augmented Reality (AR) for at give brugerne en naturlig og intuitiv oplevelse. Med støtte fra AI-assistenten Gemini kan brugerne navigere, planlægge og interagere gennem stemmekommandoer og gestikulation.

– Vi står ved et vendepunkt for XR, hvor gennembrud inden for multimodal AI muliggør naturlige og intuitive måder at bruge teknologi i hverdagen, siger Sameer Samat, der er direktør for Android Ecosystem hos Google.

Planlagt til lancering næste år

Med en letvægtsdesign og avancerede Passthrough-funktioner tilbyder “Project Moohan” oplevelser som aldrig før, lover Samsung. Fra at udforske verden gennem Google Maps til at nyde sport på YouTube, sigter Samsung efter at sætte nye standarder for, hvad XR-teknologi kan.

Project Moohan er som nævnt baseret på Android XR, et nyt styresystem der ikke alene kan bruges i headsets, men også i eksempelvis briller. Systemet er udviklet af Google, Qualcomm og Samsung i fællesskab og ligner en direkte konkurrent til Apples VisionOS, der bruges i Vision Pro headsettet.

Apple har endnu ikke haft den store succes med at sælge mixed reality til de private forbrugere, men det kan Android XR måske hjælpe med at ændre.

“Moohan” betyder i øvrigt “uendeligt” på koreansk. Headsettet er planlagt til lancering i 2025.

Samsung løfter sløret for Project Moohan